चारा उत्पादन स्थिर है जरूरत इसे बढ़ाने की
चारा क्षेत्र लगभग स्थिर है। भविष्य की चुनौतियों को ध्यान में रखते हुए इसका उत्पादन बढ़ाना जरूरी है। अनुपजाऊ भूमि का उपयोग चारा एवं चारागाह विकास के लिए करना चाहिए। यह बात कृषि वैज्ञानिक चयन मंडल के अध्यक्ष डॉ. गुरुबचन सिंह ने कही। श्री सिंह राजमाता विजयाराजे सिंधिया एग्रीकल्चर यूनिवर्सिटी में शुक्रवार से शुरू हुई 2 दिवसीय संगोष्ठी का उद्घाटन समारोह में संबोधित कर रहे थे। 21वीं शताब्दी में चारा संसाधनों और पशुधन उपयोगिता के प्रबंधन में चुनौतियां एवं अवसर विषय पर संगोष्ठी का आयोजन एग्रीकल्चर यूनिवर्सिटी द्वारा किया जा रहा है। उद्धाटन सत्र की अध्यक्षता कुलपति प्रो. एके सिंह ने की। संगोष्ठी में 200 वैज्ञानिकों ने शोध पत्र प्रस्तुत किए।
कार्यक्रम के मुख्य अतिथि डॉ. गुरबचन सिंह ने कहा कि कृषि वानिकी की चारा उत्पादन में महत्वपूर्ण भूमिका है। वर्षा ऋतु के अतिरिक्त चारे को भी संरक्षित करने की जरूरत है।
hin_Deva hin_Deva hin_Deva